Γεγονότα Δεκεμβρίου 2009

## 1η Δεκεμβρίου
* Σε ισχύ τίθεται η Συνθήκη της Λισαβόνας:
** Καθιερώνεται κοινή νομοθεσία για τις χώρες της ΕΕ. (ECJ)
** Αρχίζει να ισχύει η Χάρτα των Θεμελιωδών Δικαιωμάτων στην ΕΕ. (AFP μέσω Google News)
** Το Ευρωπαϊκό Δικαστήριο αποκτά γενική δικαιοδοσία να αποφασίζει για θέματα που αφορούν την ελευθερία, την ασφάλεια και τη δικαιοσύνη. (ECJ)
** Επίσημα αναλαμβάνουν καθήκοντα ο Πρόεδρος του Ευρωπαϊκού Συμβουλίου, Χέρμαν βαν Ρομπουί και η Ύπατη Εκπρόσωπος για την Κοινή Εξωτερική Πολιτική και για την Ασφάλεια Κάθριν Άστον. Η Σημερινή
* Η Βόρεια Κορέα αυξάνει την αξία του νομίσματός της για πρώτη φορά εδώ και 17 χρόνια. (''Chosun Ilbo'') (Yonhap)
* Αυστραλία: Πρόεδρος του Ομόσπονδου Φιλελεύθερου Κόμματος της Αυστραλίας και αρχηγός της αντιπολίτευσης εκλέγεται ο Τόνι Άμποτ νικώντας τον Μάλκολμ Τέρνμπουλ με διαφορά μιας ψήφου (42-41) έπειτα από ανταρσία στο κόμμα για τις θέσεις του αναφορικά με τη μείωση της μόλυνσης από εκπομπές αερίων.(ABC News Australia) (BBC)
* Νέος επικεφαλής του IAEA αναλαμβάνει ο Γιουκίγια Αμάνο από την Ιαπωνία. Αποχωρεί έπειτα από θητεία 12 χρόνων ο Αιγύπτιος Μοχάμεντ Ελ Μπαραντέι. Antenna
* Ουρουγουάη: Νέος πρόεδρος εκλέγεται ο Χοσέ Μουχίκα πρώην αντάρτης των Τουπαμάρος στα χρόνια της δικτατορίας που έλαβε το 53% των ψήφων έναντι του αντιπάλου του Λουίς Αλμπέρτο Λακάγιε. zougla.gr 
* Η Ρουάντα γίνεται η πρώτη χώρα στον κόσμο χωρίς νάρκες, έχοντας ολοκληρώσει την εκκαθάριση από τις νάρκες, με ανακοίνωση που γίνεται στη διάρκεια διάσκεψης στην Κολομβία. Allafrica.com
* Επιστήμονες ανακάλυψαν στον Ισημερινό την μικρότερη ορχιδέα στον κόσμο, με πλάτος 2,1 χιλιοστά. Daily Mail

## 2 Δεκεμβρίου
* Η Ινδονησία απαγορεύει την αυστραλιανή ταινία *Balibo *, η οποία διηγείται την ιστορία μιας ομάδας δημοσιογράφων, που σκοτώθηκαν στη διάρκεια της ινδονησιακής εισβολής στο Ανατολικό Τιμόρ το 1975. (''Jakarta Post'') 
* Νιγηρία: Την παραίτηση του προέδρου Ουμάρου Γιαρ Αντούα ζητούν περισσότερες από 50 προσωπικότητες, επικαλούμενοι την επιδείνωση της υγείας του.(NEXT) (BBC) (Xinhua)
* Ομάδα ισλαμιστών του βόρειου Καύκασου αναφέρουν ότι η πρόσφατη βομβιστική επίθεση σε ρωσικό τρένο έγινε με διαταγή του "εμίρη του Εμιράτου του Καύκασου", Ντόκα Ουμάροφ. (Al Jazeera) (RIA Novosti) 
* Γερμανία: Διακόπτεται η δίκη του κατηγορούμενου εγκληματία πολέμου, Τζον Ντεμιανγιούκ, εξαιτίας ασθένειας του ιδίου. (Deutsche Welle) 
* Ελλάδα: Ολοκληρώνεται στην Αθήνα η σύνοδος κορυφής του ΟΑΣΕ. Για πρώτη φορά από το 2002 συντάσσεται ενιαίο κείμενο πολιτικής διακήρυξης. in.gr

## 3 Δεκεμβρίου
* Λαϊκή Δημοκρατία Κίνας: Άλλα πέντε άτομα καταδικάζονται σε θάνατο για τη συμμετοχή τους στις ταραχές του Ιουλίου στο Ουρούμτσι της επαρχίας Σινγκγιάνγκ, στα βορειοδυτικά της χώρας. (''Global Times'') 
* Σομαλία: Δεκάδες άτομα, ανάμεσά τους και τρεις Σομαλοί υπουργοί, σκοτώνονται από έκρηξη βόμβας σε ξενοδοχείο στο Μογκαντίσου, αμαυρώνοντας την τελετή αποφοίτησης σε πανεπιστήμιο. (Al Jazeera) 
* Συρία: Σε βομβιστική επίθεση σε λεωφορείο την ώρα που βρισκόταν σε πρατήριο βενζίνης στη Δαμασκό σκοτώνονται τρεις Ιρανοί προσκυνητές. (Alalam News Network) 
* Γουινέα: Ο στρατιωτικός ηγέτης Μούσα Νταντίς Καμαρά γλιτώνει από δολοφονική επίθεση. Δράστης είναι ο υπασπιστής του. Καθημερινή

## 4 Δεκεμβρίου
* Από σύγκρουση δύο πλοίων στον Νείλο στην βόρεια Αίγυπτο, αγνοούνται σχεδόν ογδόντα άνθρωποι. Ελευθεροτυπία
* Ναμίμπια: Ανακοινώνονται τα επίσημα αποτελέσματα των γενικών εκλογών που διεξήχθησαν στις 27 και 28 Νοεμβρίου. Ο πρόεδρος Χιφικεπούνιε Ποχάμπα επανεξελέγη με ποσοστό 76,4% των ψήφων και το κόμμα του, Οργάνωση των Λαών της Νοτιοδυτικής Αφρικής (SWAPO) έλαβε το 75,3% στις βουλευτικές εκλογές. Καθημερινή
* Ρωσία: Από έκρηξη σε νυχτερινό κέντρο στην πόλη Περμ, βρίσκουν τον θάνατο τουλάχιστον 100 άνθρωποι και ισάριθμοι τραυματίζονται.(RIA Novosti) (BBC) (MSNBC)
* Ινδονησία: Τουλάχιστον 20 άτομα χάνουν τη ζωή τους από φωτιά σε νυχτερινό κέντρο στο Μαντάν της βόρειας Σουμάτρας. (''Jakarta Post'')  
* Το υπουργικό συμβούλιο του Νεπάλ συνεδριάζει σε καταυλισμό στους πρόποδες του Έβερεστ στέλνοντας μήνυμα ευαισθητοποίησης για τις κλιματικές αλλαγές. in.gr

## 5 Δεκεμβρίου
* Χιλή: Χιλιάδες άτομα παρακολουθούν την κηδεία και δεύτερη ταφή του τραγουδιστή και εθνικού ήρωα Βίκτορ Χάρα στο Σαντιάγο, 36 χρόνια μετά τον θάνατό του από βασανιστήρια κατά την περίοδο του Αουγούστο Πινοσέτ. Earth Times 
* Ταϊλάνδη: Επιστρέφει στο νοσοκομείο ο βασιλιάς Μπουμιμπόλ Αντουλγιαντέι, έπειτα από μια σύντομη δημόσια εμφάνιση, για τα 82α γενέθλιά του. (RTÉ) (''The Jakarta Post'') (BERNAMA) (Sky News)
* Ηνωμένο Βασίλειο: Δεκάδες χιλιάδες διαδηλωτές πραγματοποιούν πορείες στο Λονδίνο και σε άλλες πρωτεύουσες της Ευρώπης ενόψει της διάσκεψης για το κλίμα, η οποία θα γίνει στην Κοπεγχάγη. (''The Times'')
* Ρωσία: Εθνικό πένθος ανακοινώνει για τις 7 Δεκεμβρίου ο πρόεδρος Ντμίτρι Μεντβέντεφ έπειτα από την πυρκαγιά σε νυχτερινό κέντρο στο Περμ, που είχε αποτέλεσμα τον θάνατο 109 ατόμων. (ITAR-TASS) (Xinhua)
* Γουινέα: Ο αντιπρόεδρος και υπουργός άμυνας Σεκουμπά Κονατέ αναλαμβάνει αρχηγός κράτους μετά τον πυροβολισμό, σε απόπειρα δολοφονίας, του ηγέτη της χούντας, Μούσα Νταντίς Καμαρά. Ο τελευταίος νοσηλεύεται εκτός κινδύνου, έχοντας υποβληθεί σε χειρουργική επέμβαση, στο Μαρόκο. (BBC)
* Φιλιππίνες: Έπειτα από τη σφαγή 50 και πλέον ανθρώπων στο Μαγκιντανάο, η πρόεδρος Γκλόρια Αρόγιο κηρύσσι τον στρατιωτικό νόμο. (Al Jazeera) (''Philippine Inquirer'')

## 6 Δεκεμβρίου
* Βολιβία: Γενικές εκλογές διεξάγονται στη χώρα. Πρόεδρος επανεκλέγεται με ποσοστό άνω του 60% ο Έβο Μοράλες, σύμφωνα με τα έξιτ πολς. Ελευθεροτυπία
* Ρουμανία: Στον δεύτερο γύρο των προεδρικών εκλογών, προηγείται σύμφωνα με τις δημοσκοπήσεις έξω από τα εκλογικά τμήματα ο υποψήφιος των Σοσιαλδημοκρατών, Μιρτσέα Γκεοάνα, με 51,6% έναντι 48,9% για τον σημερινό πρόεδρο, Τραϊάν Μπασέσκου. in.gr
* Κομόρες: Στις κάλπες για τις βουλευτικές εκλογές προσέρχονται οι πολίτες στα νησιά. Στον σημερινό πρώτο γύρο εκλέγονται 24 βουλευτές επί συνόλου 140 υποψηφίων. Ο δεύτερος γύρος θα διεξαχθεί στις 20 Δεκεμβρίου. Xinhua
* Ελλάδα: Την πρώτη επέτειο από τη δολοφονία του Αλέξη Γρηγορόπουλου από αστυνομικό γίνονται εκτεταμένα επεισόδια ανάμεσα σε διαδηλωτές και αστυνομικούς, με απολογισμό πυρπολήσεις καταστημάτων και συνολικά σχεδόν 20 τραυματίες. Τραυματίζεται σε επίθεση και ο πρύτανης του Πανεπιστημίου Αθηνών, Χρήστος Κίττας. Το Βήμα Al Jazeera

## 7 Δεκεμβρίου
* Αρχίζει στην Κοπεγχάγη με τη συμμετοχή εκπροσώπων από 192 χώρες του κόσμου η διάσκεψη των Ηνωμένων Εθνών για το κλίμα.
(CNN) (''Indian Express'') (Bernama). (''Hindustan Times'')  (''Financial Times'')
** Οι ΗΠΑ κηρύσσουν επιβλαβή για τη δημόσια υγεία τα αέρια θερμοκηπίου. Christian Science Monitor
* Ρουμανία: Μια μέρα μετά τις προεδρικές εκλογές, το Σοσιαλδημοκρατικό Κόμμα της αντιπολίτευσης του Μιρτσέα Γκεοάνα αμφισβητεί τα αποτελέσματα του β΄ γύρου. Πρόεδρος επανεκλέγεται ο Τραϊάν Μπασέσκου με διαφορά μικρότερη του 1% έναντι του Γκεοάνα. Τα Νέα
* Βόρειες Μαριάνες Νήσοι: Ο σημερινός Κυβερνήτης, Μπενίνιο Φιτιάλ, ανακηρύσσεται νικητής των εκλογών για κυβερνήτη που διεξήχθησαν σε δύο γύρους τον Νοέμβριο, με νίκη επί του Ρεπουμπλικάνου Χάιντς Χοφσνάιντερ. (''Saipan Tribune'')
* Γουινέα: Ο στρατιωτικός ηγέτης Μούσα Νταντίς Καμαρά φέρεται ανήμπορος να επικοινωνήσει έπειτα από την εγχείριση στην οποία υποβλήθηκε μετά την απόπειρα δολοφονίας του. (''France 24'')
* Τουρκία: Τουλάχιστον 7 στρατιώτες σκοτώνονται από πυροβολισμούς και τουλάχιστον τρεις ακόμα τραυματίζονται σε ενέδρα Κούρδων ανταρτών στην επαρχία Τοκάτ. Πρόκειται για την αιματηρότερη επίθεση στην εν λόγω περιοχή εδώ και μια δεκαετία.(Radio Netherlands) (Al Jazeera) 
* Η αστυνομία του Σουδάν συλλαμβάνει τρία ανώτατα στελέχη του Λαϊκού Μετώπου για την Απελευθέρωση του Σουδάν, του κυβερνώντος κόμματος στο Νότιο Σουδάν στη διάρκεια διαδήλωσης στο Χαρτούμ μα αίτημα τις εκλογικές μεταρρυθμίσεις. (''Sudan Tribune'')  
* ΗΠΑ: Σε ανακοίνωση του υπουργού άμυνας, Ρόμπερτ Γκέιτς γίνεται παραδοχή ότι η Ουάσιγκτον δεν έχει πλέον πληροφορίες για το πού βρίσκεται ο Οσάμα Μπιν Λάντεν εδώ και πολλά χρόνια.(''Dawn'') (''The Independent'')
* Πακιστάν: Από διπλή βομβιστική επίθεση σε αγορά στη Λαχόρη σκοτώνονται 33 άνθρωποι και άλλοι 95 τραυματίζονται. Καθημερινή
* Σε ανακοίνωση του Διεθνούς Οργανισμού Εργασίας αναφέρεται ότι σύμφωνα με έρευνα που έγινε σε περισσότερες από 50 χώρες, από τον Οκτώβριο του 2008 ως σήμερα εξαιτίας της παγκόσμιας οικονομικής κρίσης έχουν χαθεί 20 εκατομ. θέσεις εργασίας παγκοσμίως. Ελευθεροτυπία
* Απονέμονται στο Μέγαρο Μουσικής Αθηνών τα Θεατρικά Βραβεία Κάρολος Κουν για 11η χρονιά. Ναυτεμπορική
* Ο Ρίτσαρντ Ράιτ κερδίζει το βρετανικό Βραβείο Τέρνερ. The Guardian

## 8 Δεκεμβρίου
* Η Ιαπωνία παρουσιάζει ένα νέο πακέτο σταθερότητας για την ανάπτυξη της οικονομίας της, ύψους 7,2 τρισ. γιεν. (''Japan Times'') 
* Ονδούρα: Σκοτώνεται από πυροβολισμούς ενόπλων ο επικεφαλής της μονάδας για την αντιμετώπιση των εμπόρων ναρκωτικών, Χουλιάν Αριστίδες Γκονσάλες. (''Latin American Herald Tribune'')  (Radio Netherlands Worldwide)
* Λαϊκή Δημοκρατία της Κίνας: Σε πανικό σε σχολείο της επαρχίας Ζιανγκτάν, στο κέντρο της Κίνας, σκοτώνονται οκτώ άτομα και άλλα 26 τραυματίζονται. (''China Daily'') (''Indian Express'')
* Μαλάουι: Σειρά σεισμικών δονήσεων και μετασεισμών σημειώνονται στα βόρεια του αφρικανικού κράτους, με αποτέλεσμα να σκοτωθεί ένα παιδί και να τραυματιστούν αρκετοί άλλοι άνθρωποι.(Reuters) 
* Καμπότζη: Σε φυλάκιση επτά ετών καταδικάζεται ένας Ταϊλανδός, με την κατηγορία της κατασκοπείας. (Thai News Agency) (''Financial Times'') 
* Το πρώτο εμπορικό διαστημικό σκάφος στον κόσμο, με την ονομασία *Scaled Composites SpaceShipTwo*, παρουσιάζεται επίσημα στην έρημο Μοτζάβε, στην Καλιφόρνια. (''The Daily Telegraph'')
* Ιράκ: Περισσότεροι από 100 άνθρωποι σκοτώνονται σε βομβιστικές επιθέσεις στη Βαγδάτη. (Al Jazeera)

## 9 Δεκεμβρίου
* Ινδονησία: Μεγάλη διαδήλωση με αίτημα την πάταξη της διαφθοράς, λαμβάνει χώρα σε πολλές πόλεις. (Xinhua) (''Jakarta Post'') 
* Για πρώτη φορά από την επιστροφή της δημοκρατίας το 1986, το Κογκρέσο στις Φιλιππίνες συζητά σε κοινή σύνοδο την έγκριση, επέκταση ή μη του στρατιωτικού νόμου στο Μαγκιντανάο. (ABS-CBN News)
* Η Βόρεια Κορέα ανακοινώνει για πρώτη φορά κρούσμα από την γρίπη H1N1 (Yonhap) (Channel News Asia) 
* Ιορδανία: Νέος πρωθυπουργός, στη θέση του Ναντέρ Νταχάμπι, διορίζεται ο Σαμίρ Ριφάι. Taiwan News 

## 10 Δεκεμβρίου
* Παρουσιάζονται οι νέοι κανόνες της ισπανικής γραμματικής, σε 4.000 σελίδες, που συντάχθηκαν από την Βασιλική Ακαδημία της Ισπανίας και 21 οργανισμούς ισπανόφωνων χωρών. (AP)
* Η Ινδία ανακοινώνει την μελλοντική δημιουργία ενός νέου κρατιδίου, με το όνομα Τελανγκάνα, έξω από το Άντρα Πραντές.(''Indian Express'') (BBC) (Reuters)
* Το Βραβείο Νόμπελ Ειρήνης παραλαμβάνει ο Αμερικανός Πρόεδρος, Μπαράκ Ομπάμα στο Όσλο της Νορβηγίας. CNN 
* Βανουάτου: Ψήφο εμπιστοσύνης παίρνει η κυβέρνηση του πρωθυπουργού Έντουαρντ Ναταπέι. Radio Australia
* Ιράν: Η Νορβηγική κυβέρνηση ανακοίνωσε πως οι Ιρανικές αρχές επέστρεψαν το Νόμπελ Ειρήνης του 2003 στην Σιρίν Εμπαντί, το οποίο της είχαν κατάσχει τον προηγούμενο μήνα. ΑΝΤ1in.gr

## 11 Δεκεμβρίου
* Το Συνταγματικό Δικαστήριο της Τουρκίας κηρύσσει εκτός νόμου το Κόμμα για μια Δημοκρατική Κοινωνία, καθώς φέρεται να έχει δεσμούς με τους Κούρδους τρομοκράτες. (''The Guardian'')
* Ο Βασίλι Κριστοφόροφ, επικεφαλής της ομοσπονδιακής μυστικής υπηρεσίας της Ρωσίας, αποκαλύπτει για πρώτη φορά ότι το λείψανο του Άντολφ Χίτλερ αποτεφρώθηκε από την KGB το 1970 και οι στάχτες του σκορπίστηκαν στον Ποταμό Μπίντεριτς. (CNN)
* Κύπρος: Άγνωστοι προβαίνουν σε σύληση του τάφου του πρώην προέδρου, Τάσσου Παπαδόπουλου. Τα λείψανά του αφαιρούνται από το μνήμα και τα ίχνη των δραστών εξαφανίζονται με την ρίψη ασβέστη. (Cyprus News Agency) (''Daily Telegraph'')
* Αίγυπτος: Ο Μοχάμεντ Ελ Μπαραντέι, πρώην γενικός διευθυντής του IAEA, αναφέρει ότι εάν αποφασίσει να κατέλθει υποψήφιος στις προεδρικές εκλογές του 2011, αυτό θα γίνει ως ανεξάρτητος. (Reuters) 
* Ανακαλύφθηκε ένα είδος θηρόποδου δεινόσαυρου από το Τριασικό, του γένους *Tawa*. (''Scientific American'') (''Times Online'')
* Η Βόρεια Κορέα αναγνωρίζει "την ανάγκη για επανάληψη" των εξακομματικών συνομιλιών για το πυρηνικό της πρόγραμμα, έπειτα από συνομιλίες με τον Αμερικανό απεσταλμένο, Στίβεν Μπόσγουορθ. (Yonhap) 
* Ισπανία: Την πρώτη του παρθενική πτήση πραγματοποιεί το Airbus A400M από τη Σεβίλλη. (Reuters)
* Σε νέα υποβάθμιση της πιστοληπτικής ικανότητας της Ελλάδας μέσα σε λιγότερο από 50 μέρες (η προηγούμενη ήταν στις 22 Οκτωβρίου) προβαίνει ο διεθνής οίκος αξιολόγησης "Φιτς". Καθημερινή
* Ουαλία: Νέος πρώτος υπουργός αναλαμβάνει ο Κάρουιν Τζόουνς, στη θέση του παραιτηθέντος Ρόντρι Μόργκαν. Public Service.uk 

## 12 Δεκεμβρίου
* Δανία: Χιλιάδες άτομα διαδηλώνουν στην Κοπεγχάγη, απαιτώντας τη λήψη μέτρων για την κλιματική αλλαγή και την υπερθέρμανση του πλανήτη από τους ηγέτες των κρατών μελών του ΟΗΕ, οι οποίοι συμμετέχουν στη διάσκεψη για το κλίμα. Η αστυνομία πραγματοποιεί 900 συλλήψεις. (BBC) (Al Jazeera) (''Economic Times'')
* Φιλιππίνες: Αίρεται ο στρατιωτικός νόμος στην επαρχία Μαγκιντανάο από την πρόεδρο Γκλόρια Αρόγιο, έπειτα από τον θάνατο 57 ατόμων σε πολιτική βία στην εν λόγω περιοχή τον περασμένο μήνα. (''The Philippine Star'') 
* Αμπχαζία: Διεξάγονται οι πρώτες προεδρικές εκλογές από την αναγνώριση της ανεξαρτησίας από τη Μόσχα, το 2008. Με 59,4% νικητής αναδεικνύεται ο σημερινός πρόεδρος Σεργκέι Μπαγκάπς έναντι 15,4% του βασικού του αντιπάλου πρώην αντιπροέδρου Ραούλ Χατζίμπα. Ελευθεροτυπία
* Νότια Αφρική: Η 23χρονη Κάιαν Αλντορίνο από το Γιβραλτάρ αναδεικνύεται νικήτρια του διαγωνισμού ομορφιάς Μις Κόσμος, στα καλλιστεία στο Γιοχάνεσμπουργκ. The Times
* Τρία βραβεία Φελίξ αποσπά η ταινία *[[Η Λευκή Κορδέλα]]* του Αυστριακού Μίχαελ Χάνεκε, στην απονομή των βραβείων, στο Μπόχουμ της Γερμανίας. Variety

## 13 Δεκεμβρίου
* Ιταλία: Γρονθοκοπείται και ρίχνεται στο έδαφος ο πρωθυπουργός Σίλβιο Μπερλουσκόνι έπειτα από πολιτική συγκέντρωση στο Μιλάνο. Ο 42χρονος δράστης συνελήφθη. (CNN) 
* Σουδάν: Σε συμφωνία για τη διεξαγωγή δημοψηφίσματος για ανεξαρτησία στο Νότιο Σουδάν το 2011 καταλήγουν οι ηγέτες του Βορρά και του Νότου.(Reuters)
* Δανία: Για δεύτερη συνεχόμενη ημέρα συνεχίζονται οι διαδηλώσεις και οι συλλήψεις στην Κοπεγχάγη, ενώ συνεχίζεται η διάσκεψη των Ηνωμένων Εθνών για το κλίμα. (''The Times'') 
* Χιλή: Διεξάγονται προεδρικές και βουλευτικές εκλογές. (Xinhua) 
** Ο κεντροδεξιός Σεμπαστιάν Πινιέρα προηγείται στον πρώτο γύρο των εκλογών και θα αναμετρηθεί με τον αντίπαλό του, πρώην πρόεδρο, Εδουάρδο Φρέι, στις 17 Ιανουαρίου 2010. (''The Santiago Times'')
* Λαϊκή Δημοκρατία της Κίνας: Ο πρόεδρος της Κίνας Χου Ζιντάο ανοίγει τον αγωγό πετρελαίου Καζακστάν - Κίνας που συνδέει την Κεντρική Ασία με την Κίνα. (Press TV) 
* Επανέρχεται η σιδηροδρομική σύνδεση Σαράγεβο - Βελιγράδι ανάμεσα στη Βοσνία και Ερζεγοβίνη και στη Σερβία, έπειτα από 18 χρόνια. (BBC)

## 14 Δεκεμβρίου
* Δανία: Αρχίζουν ξανά οι συνομιλίες στη σύνοδο κορυφής του ΟΗΕ στην Κοπεγχάγη για την κλιματική αλλαγή, καθώς επέστρεψαν στις διαπραγματεύσεις οι αναπτυσσόμενες χώρες του μπλοκ G77 και της Κίνας. Νωρίτερα, ανακοινώθηκε η αποχώρηση των 53 αφρικανικών χωρών από τις εργασίες της συνόδου, κατηγορώντας τις αναπτυγμένες χώρες για περιφρόνηση του Πρωτοκόλλου του Κιότο. Πρώτο Θέμα
* Σερβία: Έπειτα από 17 χρόνια, επαναλαμβάνεται η αεροπορική σύνδεση ανάμεσα σε Βουδαπέστη και Βελιγράδι. Εξπρές
* ΗΠΑ: Το Συμβούλιο Ασφαλείας των Ηνωμένων Εθνών εγκρίνει ψήφισμα για την παράταση κατά άλλους 6 μήνες της παραμονής των ειρηνευτικών δυνάμεων του ΟΗΕ στην Κύπρο. Καθημερινή
* Ιορδανία: Εγκρίνεται με βασιλικό διάταγμα η νέα κυβέρνηση, με πρωθυπουργό τον Σαμίρ Ριφάι. Petra News Agency
* Ηνωμένα Αραβικά Εμιράτα: Το Ντουμπάι συμφωνεί να αποπληρώσει το χρέος ύψους 10 εκατ. δολαρίων ΗΠΑ έπειτα από προσφορά που δέχτηκε από το Άμπου Ντάμπι για να βοηθήσει στην χρηματοδότηση της προβληματικής Dubai World. (''Gulf News'') (Al Jazeera) (CCTV)
* Γουινέα: Η στρατιωτική χούντα απορρίπτει την πρόταση της ECOWAS για αποστολή "δύναμης επέμβασης" στη χώρα. (Xinhua) 
* Γίνεται γνωστό ότι ο Λαϊκός Απελευθερωτικός Στρατός της Κίνας έχει κατασκευάσει μια τεράστια υπόγεια σήραγγα στην επαρχία Χεμπέι με σκοπό την προστασία των πυρηνικών της όπλων. (''The Chosun Ilbo'') 
* Η Αυστρία κρατικοποιεί την τράπεζα Hypo Group Alpe Adria για την αποφυγή κατάρρευσής της. (Reuters) 
* Η TeliaSonera εγκαινιάζει το πρώτο δίκτυο κινητής τηλεφωνίας με τεχνολογία 4G για το κοινό στη Στοκχόλμη και στο Όσλο. (The Inquirer) 
* Απονέμονται στο Παρίσι για πρώτη φορά τα διεθνή Βραβεία Αριστοτέλης Ωνάσης για το Δίκαιο και τα Γράμματα. Sportime
* Αυστραλοί επιστήμονες ανακοινώνουν ότι το μοναδικό ασπόνδυλο ζώο που χρησιμοποιεί εργαλεία είναι ένα είδος χταποδιού, που ζει στον Ινδικό Ωκεανό. Το είδος *[[Amphioctopus marginatus]]* χρησιμοποιεί κομμένα κελύφη καρύδας για να κατασκευάσει ένα είδος καταφύγιου. in.gr
* Φίτζι: Τουλάχιστον 4 άτομα χάνουν τη ζωή τους στο πέρασμα του κυκλώνα *Μικ*. 4.000 άνθρωποι είναι άστεγοι και διαμένουν σε προσωρινά καταλύματα, ενώ το 80% της χώρας είναι χωρίς ηλεκτρικό ρεύμα. Sydney Morning Herald

## 15 Δεκεμβρίου
* Ελλάδα: Συναντώνται οι πολιτικοί αρχηγοί σε συναινετικό κλίμα, με αντικείμενο συζήτησης τη διαφθορά. Ναυτεμπορική 
** Παραιτείται ο υφυπουργός εσωτερικών Ντίνος Ρόβλιας. Οικονομία
* Η Ευρωπαϊκή Ένωση καταλήγει σε συμφωνία για την περικοπή των δασμών στις εισαγωγές της μπανάνας από τις χώρες της Λατινικής Αμερικής, ώστε να τερματιστεί η μακροβιότερη εμπορική διαφωνία στον κόσμο. Ελευθεροτυπία
* Τουρκία: Δύο διαδηλωτές σκοτώνονται και αρκετοί ακόμα τραυματίζονται σε διαδήλωση εναντίον της απαγόρευσης του φιλοκουρδικού κόμματος για τη Δημοκρατική Κοινωνία. (CNN) (Xinhua) (''Today's Zaman'')
* Την παρθενική του πτήση πραγματοποιεί το Boeing 787 'Dreamliner' στην πολιτεία της Ουάσιγκτον, στις ΗΠΑ. (BBC) (Reuters) (USA Today)
* Η Χιλή λαμβάνει επίσημη πρόσκληση για να γίνει μέλος του ΟΟΣΑ. (''Wall Street Journal'')
* Το Ισραήλ καταδικάζει σαν "κυνική" την έκδοση εντάλματος σύλληψης στο Ηνωμένο Βασίλειο εναντίον της πρώην υπουργού εξωτερικών, Τζίπι Λίβνι, για εγκλήματα πολέμου.(Al Jazeera)

## 16 Δεκεμβρίου
* Μαδαγασκάρη: Ο προσωρινός πρόεδρος Αντρί Ραζοελίνα ανακοινώνει τη διεξαγωγή πρόωρων βουλευτικών εκλογών για τον Μάρτιο του 2010. BBC News
* Ο πρόεδρος της Αμερικανικής Κεντρικής Τράπεζας, Μπεν Μπερνάνκε, ανακηρύσσεται Πρόσωπο της Χρονιάς 2009 από το περιοδικό *[[Τάιμ (περιοδικό)|Τάιμ]]*. Τα Νέα
* Το Μαλάουι αναγνωρίζει το Κοσσυφοπέδιο ως ανεξάρτητο κράτος. (Kosovo Foreign ministry) (New Kosova Report)
* Το Ναουρού γίνεται η τέταρτη χώρα στον κόσμο που αναγνωρίζει ως ανεξάρτητες την Αμπχαζία και την Νότια Οσετία. (The Moscow Times)(Ημερησία)
* Κράτος της Παλαιστίνης: Η Οργάνωση για την Απελευθέρωση της Παλαιστίνης (PLO) αποφασίζει να ζητήσει την παράταση της θητείας του προέδρου Μαχμούντ Αμπάς μέχρι να διενεργηθούν νέες εκλογές. (Ριζοσπάστης)
* Ελλάδα: Σε υποβάθμιση των ελληνικών ομολόγων στην κατηγορία ΒΒΒ+ προβαίνει ο οίκος αξιολόγησης S&P.(Το Βήμα)

## 17 Δεκεμβρίου
* Λίβανος: Τέσσερα άτομα χάνουν τη ζωή τους, 40 αγνοούνται και δεκάδες άλλα διασώζονται σε ναυάγιο πλοίου στα ανοικτά των νοτίων ακτών της αραβικής χώρας. (Ναυτεμπορική)
* Υεμένη: Οι αρχές ανακοινώνουν ότι σκοτώθηκαν 34 ύποπτοι μαχητές της Αλ Κάιντα και άλλοι 17 αιχμαλωτίστηκαν σε επιδρομές που έγιναν στα δυτικά της χώρας. (Yemen News Agency) (AP) (''Dawn'')
* Κολομβία: Δύο από τις σημαντικότερες οργανώσεις ανταρτών, οι Επαναστατικές Ένοπλες Δυνάμεις της Κολομβίας (FARC) και ο Εθνικός Απελευθερωτικός Στρατός (ELN), ανακοινώνουν την επικείμενη συγχώνευσή τους. (''Latin American Herald Tribune'')  
* Ισπανία: Η Βουλή ψηφίζει υπέρ του νόμου που επιτρέπει τις αμβλώσεις χωρίς την γονική συναίνεση από την ηλικία των 16 ετών. (Washington Post)
* Ρουμανία: Αρχίζει και επίσημα η νέα θητεία του επανεκλεγέντος προέδρου, Τραϊάν Μπασέσκου. Lawnet

## 18 Δεκεμβρίου
* Δανία: Στη σύνοδο κορυφής των Ηνωμένων Εθνών για το κλίμα στην Κοπεγχάγη, ανακοινώνεται την τελευταία στιγμή μη δεσμευτική συμφωνία των ΗΠΑ, Κίνας, Ινδίας και Νότιας Αφρικής. Νωρίτερα οι διαπραγματεύσεις κινδύνευαν να οδηγηθούν σε αποτυχία εξαιτίας ασυμφωνίας των διεθνών ηγετών αναφορικά με ένα κείμενο συμφωνίας. Ελευθεροτυπία
* Μαδαγασκάρη: Απολύεται ο πρωθυπουργός Εζέν Μανγκαλάζα δυο μόλις μήνες μετά την έγκρισή του. (BBC News)
* Δομινίκα: Στις κάλπες προσέρχονται για τις βουλευτικές εκλογές οι πολίτες στο νησιωτικό κράτος. Το κυβερνών Εργατικό Κόμμα της Δομινίκας, του πρωθυπουργού Ρούζβελτ Σκέριτ αναμένεται να παραμείνει στην εξουσία και να σχηματίσει μια τρίτη κυβέρνηση, σύμφωνα με τις δημοσκοπήσεις. (Caribbean 360)
** Το Εργατικό Κόμμα κερδίζει τις εκλογές, εξασφαλίζοντας 17 επί συνόλου 21 εδρών έναντι 4 για το Ενωμένο Κόμμα των Εργατών. (Taiwan News) 
* Η πινακίδα *[[Arbeit macht frei]]* αφαιρείται από αγνώστους από το στρατόπεδο συγκέντρωσης του Άουσβιτς. (JTA) (Deutsche Welle) (RTÉ) (''The Daily Telegraph'') 
* Ισπανία: Το καταλανικό κοινοβούλιο ψηφίζει υπέρ της απαγόρευσης των ταυρομαχιών στην περιοχή.(''The Times'')

## 19 Δεκεμβρίου
* Δημοσιοποιείται από τη NASA η πρώτη φωτογραφία υγρού έξω από τη Γη. Πρόκειται για την ηλιακή αντανάκλαση στη λίμνη του Τιτάνα, μεγαλύτερου δορυφόρου του Κρόνου. (CNN)
* Τίθεται σε ισχύ η κατάργηση της βίζας για τους ταξιδιώτες από τη Σερβία, το Μαυροβούνιο και την Πρώην Γιουγκοσλαβική Δημοκρατία της Μακεδονίας, οι οποίοι ταξιδεύουν στην 
Ευρώπη.(''The Independent'') 
* Μαδαγασκάρη: Απολύεται από τον πρόεδρο Αντρί Ραζοελίνα ο πρωθυπουργός Εζέν Μανγκαλαζά. (Al Jazeera)
* Επιστήμονες ανακοινώνουν την ανακάλυψη του GJ 1214 b, έναν πλανήτη ωκεανό που είναι σε τροχιά γύρω από τον αστερισμό του Οφιούχου. (''Nature'')

## 20 Δεκεμβρίου
* Σεισμός μεγέθους 6,2 βαθμών της κλίμακας Ρίχτερ σημειώνεται στην Τανζανία. (Xinhua).
** Εξάλλου, από σεισμό στο Μαλάουι σκοτώνονται τουλάχιστον 3 άνθρωποι. (''The Sydney Morning Herald'') (''The Washington Post'') 
* Σιίτες αναφέρουν ότι οι σαουδαραβικές αεροπορικές επιθέσεις στη βόρεια Υεμένη έχουν στοιχίσει τις ζωές 54 ανθρώπων, μεταξύ των οποίων γυναικών και παιδιών. (Reuters)
* Μαδαγασκάρη: Ο πρόεδρος Ραζοελίνα διορίζει τον στρατιωτικό Βιτάλ Αλμπέρ Καμίγ στην πρωθυπουργία. (BBC)
* Νιγηρία: Γύρω στους 100 άνθρωποι σκοτώνονται από πρόσκρουση "αδέσποτου" φορτηγού σε αγορά. στο κρατίδιο Κόγκι. 
(''Vanguard'') 
* Αυξάνεται η ένταση ανάμεσα στην Κολομβία και στη Βενεζουέλα και απειλείται ένοπλη σύρραξη μεταξύ των δύο χωρών. (Reuters)
* Στην κορυφή των αγγλικών τσαρτ βρίσκεται το αμερικανικό συγκρότημα Rage Against the Machine με το τραγούδι του 1992 "Killing in the Name". Η δημοφιλία του οφείλεται σε μία εκστρατεία μέσω του Διαδικτύου για να μην είναι στην πρώτη θέση ο νικητής του *[[X Factor]]* Τζο Μακ Έλντερι. (CNN)

## 21 Δεκεμβρίου
* Μεξικό: Υπέρ της νομιμοποίησης των γάμων μεταξύ ατόμων του ιδίου φύλου ψηφίζει η νομοθετική συνέλευση της Πόλης του Μεξικού. Η χώρα γίνεται έτσι η πρώτη στην Λατινική Αμερική που πραγματοποιεί κάτι τέτοιο. (Guardian)
* Ισραηλινοί αρχαιολόγοι ανακαλύπτουν μια από τις πρώτες κατοικίες της εποχής του Ιησού Χριστού στη Ναζαρέτ. (''The Jerusalem Post'')
* Καθώς συνεχίζεται η κακοκαιρία σε πολλές περιοχές της Ευρώπης, 29 άνθρωποι χάνουν τη ζωή τους από το κρύο στην Πολωνία. (BBC)
* Νιγηρία: Τουλάχιστον 30 άνθρωποι σκοτώνονται σε βίαια επεισόδια στο κρατίδιο Ναζαράουα.(allAfrica.com)
* Το Συμβούλιο Ασφαλείας των Ηνωμένων Εθνών αίρει το εμπάργκο όπλων που είχε επιβληθεί εναντίον της Λιβερίας, επί προεδρίας του Τσαρλς Τέιλορ. το 2003. (''Liberian Observer'')  
* Ταϊβάν: Ο 20χρονος Mister Βολιβία, Μπρούνο Κέτελς. αναδεικνύεται νικητής στον διαγωνισμό Mister International που ολοκληρώνεται έπειτα από δύο εβδομάδες.(Latin America Herald Tribune)
* Μαδαγασκάρη: Αποσύρεται από την κυβέρνηση συνεργασίας ο πρόεδρος Ραζοελίνα, έχοντας διορίσει στρατιωτικό στην πρωθυπουργία. (Reuters India) 
* Ιράν: Εν μέσω αντικυβερνητικών διαδηλώσεων, τελείται στην πόλη Κομ η κηδεία του Μεγάλου Αγιατολλάχ, Χοσεΐν-Αλί Μονταζερί. (Angola Press) 
* Πολωνία: Συλλαμβάνονται 5 άνδρες και ανευρίσκεται η πρόσφατα κλαπείσα πινακίδα *[[Arbeit macht frei]]* του στρατοπέδου συγκέντρωσης του Άουσβιτς. (''The Guardian'')

## 22 Δεκεμβρίου
* Σουδάν: Εγκρίνεται από το κοινοβούλιο νόμος για την πιθανή διεξαγωγή ενός δημοψηφίσματος για την ανεξαρτησία του Νοτίου Σουδάν. (Al Jazeera) 
* Νεπάλ: Μαοϊστές δίνουν διορία ενός μήνα για τον σχηματισμό κυβέρνησης εθνικής ενότητας, απειλώντας σε αντίθετη περίπτωση με επ' αόριστον χτυπήματα.
(''Asian Tribune'')
* Αρχίζουν ξανά τα δρομολόγια του Eurostar έπειτα από τρεις ημέρες, οπότε είχαν διακοπεί λόγω της σφοδρής χιονοθύελλας στην Ευρώπη. (''Financial Times'')
* Η Σερβία καταθέτει επίσημα την αίτηση για να ενταχθεί στην Ευρωπαϊκή Ένωση. (Tanjug)
* Λαϊκή Δημοκρατία του Κονγκό: Συνεχίζονται οι πολεμικές συγκρούσεις στο Ντούνγκου, στην Ισημερινή Επαρχία, με 100 νεκρούς από τις 10 Δεκεμβρίου και 115.000 ανθρώπους να έχουν αναγκαστεί να εγκαταλείψουν τις εστίες τους. (Algoa FM)

## 23 Δεκεμβρίου
* Σουηδία: Η γιγάντια ψάθινη κατσίκα της πόλης Γέβλε (Gävle) παραδοσιακό σύμβολο της Σκανδιναβίας, πυρπολείται για 24η φορά.(Reuters Africa)  (''USA Today'')
* Κολομβία: Ανευρίσκεται δολοφονημένος ο κυβερνήτης της επαρχίας Κακετά, Λουίς Φρανσίσκο Κουέγιαρ, μία ημέρα μετά την απαγωγή του. (Colombia Reports) 
* Τα Ηνωμένα Έθνη επιβάλλουν απαγόρευση στις εισαγωγές όπλων και πάγωμα των τραπεζικών λογαριασμών εναντίον της Ερυθραίας, εξαιτίας της βοήθειας που προσφέρει η χώρα σε Σομαλούς αντάρτες. (RIA Novosti)
* Πακιστάν: Το Ανώτατο Δικαστήριο ζητά από την κυβέρνηση να αναγνωρίσει ως ξεχωριστό φύλο τους *hijras* (ευνούχους και άτομα διαφυλικά *transgender*). (BBC News)

## 24 Δεκεμβρίου
* Ρωσία: Με διάταγμα που υπογράφει ο πρόεδρος Ντμίτρι Μεντβέντεφ μειώνονται κατά 20% τα μέλη του προσωπικού στο υπουργείο εσωτερικών, έπειτα από μια σειρά σκανδάλων με πρωταγωνιστές αστυνομικούς.(RIA Novosti) (Reuters)
* Βιετνάμ: Οι αρχές απαγγέλλουν κατηγορίες εναντίον του δικηγόρου και ακτιβιστή για τα ανθρώπινα δικαιώματα, Λε Κονγκ Ντινχ για "απόπειρα ανατροπής του κράτους". (MSN Malaysia)
* Φιλιππίνες: Τουλάχιστον 3 είναι οι νεκροί και 23 οι αγνοούμενοι από σύγκρουση πορθμείου με αλιευτικό σκάφος. (''Philippine Star'') 
* Χιλιάδες Χριστιανοί προσκυνητές συρρέουν στη Βηθλεέμ για να εορτάσουν τα Χριστούγεννα. (Jewish Telegraphic Agency)
* Νίγηρας: Εκδίδονται εντάλματα σύλληψης εναντίον τριών ηγετών της αντιπολίτευσης, ανάμεσα στους οποίους και ένας πρώην πρόεδρος. Οι αρχές καταδικάζουν την άρνηση της Οικονομικής Κοινότητας των Κρατών της Δυτικής Αφρικής να αναγνωριστεί η νομιμότητα του προέδρου Μαμαντού Ταντζά. (African Press Agency) 
* Ελλάδα: Ψηφίζεται με 160 ψήφους των βουλευτών της συμπολίτευσης από την Βουλή των Ελλήνων ο προϋπολογισμός του 2010, με την πραγματοποίηση ονομαστικής ψηφοφορίας. Στόχος του οικονομικού επιτελείου της κυβέρνησης είναι να μειωθεί το έλλειμμα σε μονοψήφιο αριθμό, από 12,7% σε 9,1%. (H Έρευνα) (Ελευθεροτυπία)
* Τουλάχιστον 41 άτομα σκοτώνονται και άλλα 26 τραυματίζονται από βουτιά λεωφορείου σε χαράδρα στο Εσπινάρ του Περού. (RIA Novosti) (Xinhua) (CNN) (''Melbourne Herald Sun'') (Press TV)
* Απονέμονται τα Κρατικά Βραβεία Λογοτεχνίας για το 2009. Το Μέγα Βραβείο απονέμεται στον Νάνο Βαλαωρίτη. (in.gr)

## 25 Δεκεμβρίου
* ΗΠΑ: Αποτυγχάνει πιθανή βομβιστική επίθεση λίγο πριν την ολοκλήρωση της πτήσης της Delta Airlines από το Άμστερνταμ στο Ντιτρόιτ, με 278 επιβάτες. Συνελήφθη ένας 23χρονος Νιγηριανός, ο οποίος προκάλεσε πυρκαγιά και δήλωσε ότι ενήργησε για λογαριασμό της Αλ Κάιντα. (Έθνος)
* Ινδία: Τουλάχιστον 17 νεκροί και 50 αγνοούμενοι είναι ο απολογισμός από κατάρρευση γέφυρας στο κρατίδιο Ρατζαστάν. (Ελευθεροτυπία)
* Ιρλανδία: Παραιτούνται ακόμα δύο επίσκοποι αναφορικά με το σκάνδαλο σεξουαλικής κακοποίησης παιδιών μετά τη δημοσιοποίηση στην έκθεση Μέρφι. Επρόκειτο για τους δύο εναπομείναντες βοηθητικούς επισκόπους που ήταν εν ενεργεία. (RTÉ)
* Η Λαϊκή Δημοκρατία της Κίνας αναθεωρεί τον ρυθμό ανάπτυξης του ακαθάριστου εθνικού προϊόντος (ΑΕΠ) για το 2008 σε 9,6 τοις εκατό από 9 τοις εκατό. (Xinhua)
* Βατικανό: Επίθεση κατά του Πάπα Βενέδικτου ΙΣΤ΄ σημειώνεται στη βασιλική του Αγίου Πέτρου λίγο πριν τη χριστουγεννιάτικη λειτουργία. Η 25χρονη δράστης που έσπρωξε τον Ποντίφικα με αποτέλεσμα ο τελευταίος να πέσει στο δάπεδο και να τραυματιστεί ένας καρδινάλιος, συνελήφθη. (Καθημερινή)
* Από πυρκαγιά σε πλοίο στη Βενεζουέλα χάνουν τη ζωή τους 9 άτομα (6 Φιλιππινέζοι και 3 Έλληνες) και άλλα 5 τραυματίζονται. (Εξπρές)

## 26 Δεκεμβρίου
* Λίβανος: 1 νεκρός και δύο τραυματίες είναι ο απολογισμός από έκρηξη βόμβας σε όχημα υπόπτου στελέχους της Χαμάς στα νότια της Βηρυτού. (Lebanese National News Agency) (Al Jazeera)
* Εκδηλώσεις μνήμης λαμβάνουν χώρα στην Ινδονησία για την πέμπτη επέτειο του τσουνάμι του 2004, που είχε αποτέλεσμα τον θάνατο σχεδόν 250.000 ανθρώπων. (euronews) 
** Σεισμός μεγέθους 6,7 βαθμών της κλίμακας Ρίχτερ σημειώνεται στα βορειοδυτικά του Τουάλ. (Τα Νέα)
* Μαλαισία: Τουλάχιστον 10 είναι οι νεκροί και 2 οι τραυματίες έπειτα από δυστύχημα με λεωφορείο στην πόλη Ίπο. (''Malaysian Star'') 
* Αρχίζει να κάνει δρομολόγια στην Κίνα η γρηγορότερη αμαξοστοιχία στον κόσμο, με ταχύτητα 350 χλμ. την ώρα. Διανύθηκε απόσταση 1.069 χλμ. σε λιγότερο από τρεις ώρες. Το τρένο συνδέει την πόλη Γκουανγκτσού με το Πεκίνο. (Έθνος)

## 27 Δεκεμβρίου
* "Έκτακτη βοήθεια" ζητάται στο Ντιτρόιτ, έπειτα από δεύτερο επείγον περιστατικό εδώ και λίγες ημέρες στην πτήση 253 της Northwest Airlines. (ABC News)
* Ηνωμένα Αραβικά Εμιράτα: Συμφωνίες διμερούς οικονομικής συνεργασίας μεταξύ της Νοτίου Κορέας και των Ηνωμένων Αραβικών Εμιράτων, υπογράφονται από τον πρόεδρο Λι Μιουνγκ-μπακ. Ανάμεσα στις συμφωνίες είναι και μία ύψους 20 δισ. δολαρίων για την κατασκευή από νοτιοκορεατική κοινοπραξία, τεσσάρων πυρηνικών σταθμών στα Εμιράτα. Είναι η μεγαλύτερη ενεργειακή συμφωνία στην Μέση Ανατολή που έγινε ποτέ. (''The Wall Street Journal'') (''Korea Times'') (Ελευθεροτυπία)
* Οι αρχές στην Υεμένη αναφέρουν ότι ο ηγέτης των ανταρτών Χούθι Αμπντούλ-Μαλίκ αλ-Χούθι σκοτώθηκε στη διάρκεια επιχείρησης στα βόρεια της χώρας. (Yemen News Agency) 
* Φιλιππίνες: Τουλάχιστον 6 άτομα χάνουν τη ζωή τους και πολλά ακόμη αγνοούνται από βύθιση πορθμείου στα ανοικτά των ακτών του νησιού Βέρτε, κοντά στην Μπατάνγκας. (GMA News.tv) (''China Daily'')
* Μετεκλογικές ταραχές στο Ιράν (2009):
** Ο ανεψιός του ηγέτη της αντιπολίτευσης Μιρ-Χοσεΐν Μουσαβί σκοτώνεται από τις δυνάμεις ασφαλείας στη διάρκεια συγκρούσεων με διαδηλωτές. (Reuters)
** Τουλάχιστον 5 άτομα σκοτώνονται σε οδομαχίες διαδηλωτών και αστυνομίας στην Τεχεράνη. (Μέγκα TV) (Al Jazeera)
* Ουζμπεκιστάν: Διεξάγονται βουλευτικές εκλογές. (Uzbekistan National News Agency) 
* Κροατία: Στον πρώτο γύρο των προεδρικών εκλογών, προβάδισμα αποκτά ο σοσιαλδημοκράτης Ίβο Γιοσίποβιτς, ο οποίος θα αναμετρηθεί στον δεύτερο γύρο με τον δήμαρχο του Ζάγκρεμπ, Μίλαν Μπάντιτς, στις 10 Ιανουαρίου 2010. (Τα Νέα)

## 28 Δεκεμβρίου
* Η τρομοκρατική οργάνωση Αλ Κάιντα αναλαμβάνει την ευθύνη για την αποτυχημένη απόπειρα πυροδότησης εκρηκτικών που έγινε από έναν Νιγηριανό στην πτήση Άμστερνταμ-Ντιτρόιτ σε αεροσκάφος της Delta Airlines. (Ελευθεροτυπία)
* Το Ιράν κηρύσσει τον στρατιωτικό νόμο στην Νατζαφαμπάντ έπειτα από μία εβδομάδα ταραχών και τη διήμερη βία, που είχε αποτέλεσμα να πεθάνουν τουλάχιστον 8 άτομα. (WashingtonTV)
* Πακιστάν: Σε επίθεση αυτοκτονίας που πλήττει τις εκδηλώσεις για τη σιιτική εορτή Ασούρα στο Καράτσι, βρίσκουν τον θάνατο 25 άνθρωποι και δεκάδες άλλοι τραυματίζονται. (BBC News)
* Ρωσία: Εγκαινιάζεται από τον πρωθυπουργό Βλαντίμιρ Πούτιν ο πετραλαιαγωγός της ανατολικής Σιβηρίας και του Ειρηνικού. (RIA Novosti) 
* Η Ταϊλάνδη αρχίζει τον βίαιο επαναπατρισμό 4.000 Χμονγκ προς το Λάος, παρά τις διεθνείς αντιδράσεις. (''Bangkok Post'')
* Πανδημία γρίπης 2009: Η Ολλανδία ανακοινώνει ότι δεν υπάρχει πλέον θέμα επιδημίας από τη γρίπη Η1Ν1 στη χώρα. (Κέρδος)
* Η Αργεντινή γίνεται η πρώτη χώρα στην Λατινική Αμερική όπου τελείται γάμος μεταξύ δύο ομοφυλοφίλων. (New York Times)
* Νιγηρία: Σε συγκρούσεις ανάμεσα σε δυνάμεις ασφαλείας και ισλαμιστές σκοτώνονται τουλάχιστον 35 άτομα στην βορειοανατολική πόλη Μπάουτσι. (IOL)

## 29 Δεκεμβρίου
* Σερβία: Παραιτείται ο υπουργός εργασίας, απασχόλησης και κοινωνικών ζητημάτων, Ρασίμ Λιάγιτς, εξαιτίας της ανικανότητάς του να τηρήσει την υπόσχεσή του για σύλληψη του καταζητούμενου για εγκλήματα πολέμου, Ράτκο Μλάντιτς, έως το τέλος του 2009. (''Houston Chronicle'') (Reuters) 
* Σουδάν: Εγκρίνεται από το κοινοβούλιο η διεξαγωγή, τον Ιανουάριο του 2011, δημοψηφίσματος για ανεξαρτησία του Νοτίου Σουδάν. (Radio France International)
* Ισραήλ: Συλλαμβάνεται ξανά ο Μορντεχάι Βανούνου, ο οποίος εξέτισε 18 χρόνια στη φυλακή για κατασκοπεία, επειδή παραβίασε όρο της αποφυλάκισής του, με το να έρθει σε επαφή με ξένους. (''The Jerusalem Post'')
* Ο Ακμάλ Σαΐχ γίνεται ο πρώτος υπήκοος της ΕΕ που εκτελείται στην Κίνα τα τελευταία 50 χρόνια. Ο Βρετανός υπήκοος καταδικάστηκε σε θάνατο και εκτελέστηκε με την κατηγορία του λαθρεμπορίου ναρκωτικών. (BBC) (''China Daily'')
* Η ηθοποιός Κριστίνα Άπλγκεϊτ είναι ο ομορφότερος άνθρωπος στον κόσμο, καθώς είναι πρώτη στον σχετικό κατάλογο του περιοδικού People για την χρονιά 2009. (Πρώτο Θέμα)
* Απονέμονται τα βραβεία της Ακαδημίας Αθηνών. (ANA μέσω Google)

## 30 Δεκεμβρίου
* Μεταδίδεται ότι οι ΗΠΑ γνώριζαν ότι ένας Νιγηριανός στην Υεμένη ετοίμαζε τρομοκρατικό χτύπημα, προτού γίνει η απόπειρα τρομοκρατικής επίθεσης σε αεροσκάφος που πραγματοποιούσε το δρομολόγιο Άμστερνταμ - Ντιτρόιτ. (in.gr)
* Απελευθερώνεται έπειτα από 2,5 χρόνια αιχμαλωσίας ένας Βρετανός, ο οποίος κρατούνταν όμηρος στο Ιράκ και στο Ιράν. (BBC) (ABC News) 
* Ανώτατος αξιωματούχος του Ναυτικού της Κίνας δηλώνει ότι η χώρα του πιθανότατα θα εγκαταστήσει την πρώτη της ναυτική βάση στην Μέση Ανατολή. (''The Daily Telegraph'')

## 31 Δεκεμβρίου
* Σενεγάλη: Ο πρόεδρος Αμπντουλάγιε Γουάντε ζητά συγνώμη από τους Χριστιανούς επειδή συνέκρινε ένα "ειδωλολατρικό" άγαλμα με τον Ιησού. (''Daily Nation'')
* Ισλανδία: Το Αλθίνγκι εγκρίνει την αποπληρωμή χρεών ύψους 3,8 δισ. € προς το Ηνωμένο Βασίλειο και την Ολλανδία αναφορικά με την κατάρρευση του τραπεζικού της συστήματος. (BBC News)
* Σερβία: Η κυβέρνηση αποφασίζει να μηνύσει στο Διεθνές Ποινικό Δικαστήριο την Κροατία κατηγορώντας την για γενοκτονία. (B92)
* Φινλανδία: Ένοπλος εισβάλλει σε εμπορικό κέντρο στην πόλη Έσποο και πυροβολεί αδιακρίτως, σκοτώνοντας τουλάχιστον 6 άτομα. (YLE)(Reuters) 
* Η Λιθουανία κλείνει τον μοναδικό της σταθμό πυρηνικής ενέργειας στο Βισάγκινας, με βάση τη συμφωνία που είχε επιτευχθεί μεταξύ του Βίλνιους και της ΕΕ. (Εξπρές)
* Σε ανακοίνωση της Διεθνούς Ομοσπονδίας Δημοσιογράφων αναφέρεται ότι το 2009 έχασαν τη ζωή τους 137 δημοσιογράφοι, που είναι αριθμός ρεκόρ. (Ελευθεροτυπία)
* Μερική έκλειψη σελήνης γίνεται πριν την έλευση του 2010. (Καθημερινή)

Γεγονοτα 12